CELEX: 62009TN0096
Language: sk
Date: 2009-03-10 00:00:00
Title: Vec T-96/09: Žaloba podaná 10. marca 2009 – UCAPT/Rada

18.4.2009   
            
            
               SK
            
            
               Úradný vestník Európskej únie
            
            
               C 90/37
            
         Žaloba podaná 10. marca 2009 – UCAPT/Rada
   (Vec T-96/09)
   2009/C 90/57
   Jazyk konania: francúzština
   
      Účastníci konania
   
   
      Žalobkyňa: Union de Coopératives Agricoles des Producteurs de Tabac de France (UCAPT) (Paríž, Francúzsko) (v zastúpení: B. Peignot a D. Garreau, advokáti)
   
      Žalovaná: Rada Európskej únie
   
      Návrhy žalobkyne
   
   
               —
            
            
               zrušiť nariadenie Rady (ES) č. 73/2009 z 19. januára 2009, ktorým sa ustanovujú spoločné pravidlá režimov priamej podpory pre poľnohospodárov v rámci spoločnej poľnohospodárskej politiky a ktorým sa ustanovujú niektoré režimy podpory pre poľnohospodárov, ktorým sa menia a dopĺňajú nariadenia (ES) č. 1290/2005, (ES) č. 247/2006, (ES) č. 378/2007 a ktorým sa zrušuje nariadenie (ES) č. 1782/2003,
            
         
               —
            
            
               zaviazať žalovanú na náhradu trov konania vo výške 10 000 eur.
            
         
      Žalobné dôvody a hlavné tvrdenia
   
   Touto žalobou žalobkyňa navrhuje zrušiť nariadenie Rady č. 73/2009 (1) týkajúceho sa režimov priamej podpory pre poľnohospodárov v rámci spoločnej poľnohospodárskej politiky, ktorého článok 135 stanovuje počnúc začiatkom rozpočtového roka 2011 zníženie priamej pomoci na výrobu tabaku na 50 % z úrovne priemernej pomoci udelenej v rokoch 2000, 2001 a 2002. Takéto zníženie už bolo stanovené v článku 143e nariadenia č. 1782/2003 (2).
   Na podporu svojej žaloby žalobkyňa uvádza štyri žalobné dôvody založené:
   
               —
            
            
               na procesných vadách, keďže prijatiu napadnutého nariadenia nepredchádzalo uskutočnenie prieskumu dopadu reformy režimu pomoci na odvetvie tabaku,
            
         
               —
            
            
               v súvislosti s tým na zneužití právomoci,
            
         
               —
            
            
               na porušení zásady proporcionality, keďže zníženie priamej podpory na 50 % nebolo primerané na dosiahnutie oboch cieľov sledovaných reformou režimu podpory v odvetví tabaku, to znamená prispôsobenie cien cenám na svetovom trhu a podpora rekonverzných opatrení pre regióny vyrábajúce tabak v rámci programov rozvoja vidieka,
            
         
               —
            
            
               na porušení článku 33 ES, keďže napadnuté nariadenie neuznáva niektoré ciele sledované spoločnou poľnohospodárskou politikou, akými je zabezpečenie primeranej životnej úrovne poľnohospodárom a stabilizácia trhov.
            
         
      (1)  Nariadenie Rady (ES) č. 73/2009 z 19. januára 2009, ktorým sa ustanovujú spoločné pravidlá režimov priamej podpory pre poľnohospodárov v rámci spoločnej poľnohospodárskej politiky a ktorým sa ustanovujú niektoré režimy podpory pre poľnohospodárov, ktorým sa menia a dopĺňajú nariadenia (ES) č. 1290/2005, (ES) č. 247/2006, (ES) č. 378/2007 a ktorým sa zrušuje nariadenie (ES) č. 1782/2003 (Ú. v. EÚ L 30, s. 16).
   
      (2)  Nariadenie Rady (ES) č. 1782/2003 z 29. septembra 2003, ktorým sa stanovujú spoločné pravidlá režimov priamej podpory v rámci Spoločnej poľnohospodárskej politiky a ktorým sa zavádzajú niektoré režimy podpory pre poľnohospodárov a ktorým sa menia a dopĺňajú nariadenia (EHS) č. 2019/93, (ES) č. 1452/2001, (ES) č. 1453/2001, (ES) č. 1454/2001, (ES) č. 1868/94, (ES) č. 1251/1999, (ES) č. 1254/1999, (ES) č. 1673/2000, (EHS) č. 2358/71 a (ES) č. 2529/2001 (Ú. v. EÚ L 30, s. 16; Mim. vyd. 03/040, s. 269).